39. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/127280 της 14 Μαΐου/18 Ιουν. 1966 (ΦΕΚ Β΄ 381) Περί μερικής συμπληρώσεως της υπ’ αριθ. 194350/65 γεν. αποφάσεως του Υπ. Συγκοινωνιών. Έχοντες υπ’ όψιν: 1)Ότι πολλοί κατασκευασταί αυτ/των προσφέρουσιν ένα και τον αυτόν τύπον φορτηγού αυτοκινήτου και ιδία των τοιούτων μικρού ωφελίμου φορτίου (ενός τόννου περίπου) δια της προσθήκης επουσιωδών στοιχείων εις την συγκρότησιν τούτων (π.χ. προσθήκη αριθμού τινος φύλλων ελατηρίων (σουστών), ελαστικών διαφόρων διαστάσεων ή και ετέρων μη αυστηρώς διακρινομένων με διάφορα συνολικά μικτά βάρη και κατ’ ακολουθίαν και ωφέλιμα φορτία εντός περιωρισμένων ορίων, π.δ.χ. δίδουσι ταύτα δια δύο ωφέλιμα φορτία, ελάχιστα διαφέροντα αλλήλων (πχ. 250 χιλ/μα περίπου) και ούτω δημιουργούνται δυσχέρειαι δια την εφαρμογήν του Κεφαλαίου Α της 194350/65 ημετέρας αποφάσεως ως π.χ. τα φορτηγά FORD TAUNUS τύπου 1000/G4BT 1250 G7BT. Το αυτό θέμα υφίσταται και εις τους τύπους φορτηγών αυτ/των BEETFORD, HANOMAG, DATSUN κλπ. Σελ. 242,08(α) Τεύχος 374-Σελ. 86 2)Ότι η προσπάθεια εκλογής, υπό των ενδιαφερομένων, φορτηγών αυτ/των του εργοστασίου κατασκευής και τύπου της προτιμήσεώς των, άγει τούτους εις υπέρβασιν του δικαιουμένου συνολικού μικτού βάρους (GROSS), ως έδειξε μέχρι τούδε η πείρα, μέχρι 500 χιλ/μων περίπου, καθισταμένη πάλιν τούτου εμποδίου δια την εφαρμογήν της προρρηθείσης 194350/65 αποφάσεως. Ότι η υπέρβασις αύτη ενώ ικανοποιεί απολύτως τον πολίτην, ουδόλως βλάπτει τα συμφέροντα του Δημοσίου, αντιθέτως μάλιστα συμβάλλει εις την είσπραξιν υπό τούτου μεγαλυτέρου ειδικού τέλους, του επιβληθέντος δια της 23/1965 πράξεως του Υπουργικού Συμβουλίου. 3)Ότι ο Σύνδεσμος εισαγωγέων αντιπροσώπων αυτοκινήτων δια των υπ’ αριθ. ημετέρου πρωτοκόλλου 127279/1966 και 127280/66 αναφορών του αναφέρει ότι τα ως ανωτέρω 2 φαινόμενα προκαλούσι ανυπερβλήτους δυσχερείας εις την διάθεσιν των υπό τούτων προσφερομένων φορτηγών αυτ/των και ζητούσι την άρσιν των δυσχερειών αυτών. Αναγνωρίζοντες τας δυσχερείας εφαρμογής της ως είρηται αποφάσεως εκ των ανωτέρω λόγων και αποσκοπούντες εις την διευκόλυνσιν των πολιτών ως προς την εκλογήν του φορτηγού αυτοκινήτου της αρεσκείας των, εντός των λογικών ορίων ανοχής των δικαιουμένων, ωφελίμων φορτίων και συνολικών μικτών βαρών και την απρόσκοπτον εμπορίαν των αυτοκινήτων, υπό την προϋπόθεσιν ότι δεν βλάπτονται τα συμφέροντα του Δημοσίου, είτε υπό μορφήν διαφευγόντων τελών κυκλοφορίας ή ειδικών τελών της υπ’ αριθ. 23/65 πράξεως του Υπ. Συμβουλίου, αποφασίζομεν: 1)Επιτρέπομεν όπως οι διαθέτοντες δικαίωμα εξ ωφελ. φορτίου μέχρι 1 τόννου Ι.Χ αυτ/τον ή Δ.Χ. όπερ δεν υπάγεται εις την αντιστοιχίαν του πίνακος της υπ’ αριθ. 137376/66 ημετέρας αποφάσεως, θέτουσιν εις κυκλοφορίαν φορτηγόν αυτοκίνητον, ούτινος το ωφελ. φορτίον ως ορίζεται υπό του κατασκευαστού του, είναι ανώτερον του δικαιουμένου μέχρις 25%. 21.Ε.δ.38-39 Φορτηγά αυτοκίνητα Οίκοθεν νοείται ότι πάντοτε το άθροισμα του ως ανωτέρω ηυξημένου ωφελ. φορτίου και του αποβάρου θα είναι ίσον προς το υπό του κατασκευαστού καθοριζόμενον μέγιστον μικτόν βάρος. 2)Επιτρέπομεν ομοίως όπως γίνονται αποδεκτά προς απογραφήν και ταξινόμησιν φορτηγά αυτοκίνητα πάσης κατηγορίας, μη υπαγόμενα εις το κεφάλαιον Α της υπ’ αριθ. 194350/65 ημετέρας γενικής αποφάσεως ως και εις την υπ’ αριθ. 137376/66 ημετέραν απόφασιν, των οποίων το μέγιστον συνολικόν βάρος το καθοριζόμενον υπό του κατασκευαστού των υπερβαίνει μέχρι 500 χιλιόγραμμα το διατιθέμενον δικαίωμα προερχόμενον είτε εξ αντικαταστάσεως ετέρου κυκλοφορούντος ή απολεσθέντος φορτηγού αυτοκινήτου είτε εξ αρχικής ημετέρας εγκριτικής αποφάσεως, υπό την προϋπόθεσιν ότι πάντοτε το συνολικόν τούτο μικτόν βάρος και αι αξονικαί επιπτώσεις κείνται εντός των επιτρεπομένων ορίων υπό των κειμένων διατάξεων. 